Mitä? Mikä hätänä? - Näin taas painajaista.
Voi, kulta... Taasko?
Sunnuntaiyö joulukuussa 1994.
Painajaisista kärsivä Ron Rudin ja vaimo Margaret -
yrittävät nukkua ennen uuden työviikon alkua.
Ron Rudin oli menestyvä liikemies Las Vegasissa.
Hänet tunnettiin suurena persoonana.
Hän oli kiinteistöalalla. Myi taloja voitolla.
Hänen omaisuutensa arvo oli 10 - 11 miljoonaa dollaria.
Ron on aina ajoissa töissä, mutta seuraavana aamuna häntä ei näy.
Margaret ei tiedä, missä hän on. Puhelinpalaveri alkaa kohta.
Soitan poliisille. - Oletko varma?
Kyse on Ronista. Jos emme soita, hän tappaa meidät molemmat.
He olivat hyvin huolissaan.
Missä pomo oli? Jotain pahaa oli täytynyt tapahtua.
Vegasin poliisista, päivää. - Sharon!
Onko joku kadonnut? - Pomomme, Ron Rudin.
Kuinka kauan hän on ollut kadoksissa? - 48 tuntia.
Hän on aina täällä. Aamusta iltaan. - Aina.
Kuka hänet näki viimeksi? - Hänen vaimonsa.
Hänellä on antiikkiliike tässä lähellä.
Rouva Rudin? - Voinko auttaa?
Tulemme Vegasin poliisista. Kuulimme, että miehesi on kadonnut.
Kuka niin sanoi? - Hänen työntekijänsä Peter ja Sharon.
En sanoisi, että hän on kadoksissa. - Kuinka niin?
Yksi hänen vaimoistaan, Peggy -
teki itsemurhan tähän aikaan vuodesta. Vuosia sitten.
Siitä lähtien hänen henkensä on kummitellut miehelleni.
Peggy teki itsemurhan joulun alla.
Ron katosi joulukuun puolessavälissä, ja Margaret sanoi:
"Tämä aika vuodesta on Ronille vaikeaa."
Miten niin kummitellut? - Hän...
Hän on kotonamme. Hän ei jätä Ronia rauhaan.
Ronista tuntui, että henki riivasi häntä.
Vaimo ei kertonut kenellekään, jottei Ron vaikuttaisi hullulta.
Hän tuntee erään tohtorin Utahissa. Hän on varmaan mennyt sinne.
Minkälaisen tohtorin? - Manaajan.
Mitä? - Ron haluaa Peggyn hengestä eroon.
Riivattu? Manaaja? Kuka Ron Rudin oikein on? Ja missä hän on?
Vastauksista syntyy yksi Sin Cityn skandaalinkäryisimmistä tarinoista.
48 tunnin kuluttua Ron on yhä kateissa.
Hei. Tulkaa sisään. En ole kuullut sanaakaan.
Niin omalaatuinen kuin Ron onkin, tämä ei ole hänen tapaistaan.
Et siis keksi, missä hän voisi olla? - En.
Meidän täytyy tietää kaikki. Voitko kertoa hänestä?
Ron on miehekäs mies. Todellinen Vegasin cowboy.
Menestynyt kiinteistöalalla. Hän osaa tehdä rahaa.
Hänellä on iso asekokoelma, jopa tämän kaupungin mittapuulla.
Itse asiassa Ron on myös asekauppias.
Ron ei ollut pelkkä aseharrastaja. Hän oli asefanaatikko.
Hänellä oli niitä kotonaan kokonainen arsenaali.
Mihin hän aseita tarvitsee? - Hän tekee kiinteistöbisnestä -
ja monet maksavat käteisellä.
Ronilla on yleensä aina vähintään pari tonnia mukanaan.
Joskus tunteet kuumenevat.
Ihmiset saavat häätöjä. Silloin voi tapahtua kaikenlaista.
Kauanko olette olleet naimisissa? - Seitsemän vuotta.
Missä tapasitte?
First Church of Religious Science - kirkossa Harmon Avenuella.
Meillä oli paljon yhteistä. - Mitä esimerkiksi?
Olimme molemmat olleet naimisissa neljä kertaa.
Viides kerta toden sanoi, molemmille.
Tahdotko ottaa Margaretin vaimoksesi? - Tahdon.
Margaret oli varakas, hillitysti käyttäytyvä nainen.
Hänellä oli takanaan monta rahakasta avioliittoa.
Voit suudella morsianta.
Ron tarjosi hänelle vaurautta, hän Ronille hellyyttä.
Hän auttoi minua toteuttamaan unelmani omasta antiikkiliikkeestä.
Ron lainasi hänelle 100 000 dollaria antiikkiliikettä varten.
Työskenteletkö siellä yksin? - Siskoni Donna auttaa joskus.
Oliko hän siellä sunnuntaina? - Oli.
Margaret teki töitä kellon ympäri, koska liikkeen avajaiset lähestyivät.
Hän ei tiennyt, missä vaiheessa päivää Ron oli kadonnut.
Kun heräsit maanantaina, oliko Ronin matkalaukku poissa?
Tai puuttuiko muita tavaroita? - Ei.
Hän oli poissa, samoin hänen autonsa. Siinä kaikki.
Olen huolissani. Ronilla on sydänsairaus.
Entä, jos hän on saanut sydänkohtauksen?
Me tarkistamme sairaaloista. - Kiitos.
Sopiiko, jos katselemme ympärillemme? - Katselkaa vain.
Pyhät pyssyt! - Isoin näkemäni kokoelma.
Mikä arsenaali!
Hänellä oli paitsi käsiaseita, myös konekivääreitä.
Hän oli onnistunut saamaan niihin luvat -
mikä ei siihen aikaan ollut helppoa.
Katukaupassa kokoelman arvo oli noin kolme miljoonaa dollaria.
Mikä hemmetti tämä on? - Valvontahuone.
Mihin hän tätä tarvitsee? - En tiedä.
Ron Rudin on eittämättä erikoinen -
mutta hänen asebisneksensä näyttää täysin lailliselta.
Tarvitsemme valokuvan Ronista. - Ja auton rekisterinumeron.
Toki. Voitte ottaa tämän valokuvan.
Ja auto on upouusi musta Cadillac. Rekisterinumero on RRR-1 -
eli Ron Rudin Realty. Ja hän on ykkönen.
Hän oli hyvin tarkka autonsa puhtaudesta.
Jos siinä oli pienikin tahra, hän pesi sen.
Margaret sanoi, ettei Ronilla hänen tietääkseen ollut vihamiehiä -
mutta hän sanoi myös, että Ronilla oli paljon salaisuuksia.
Ehkä siis vihamiehiäkin.
Olkaa kilttejä, etsikää hänet.
Olen hukassa ilman häntä. - Teemme parhaamme.
Hyvää päivänjatkoa. - Kiitos.
Mitä sanot? - Outo juttu jopa Vegasin mittapuulla.
Tarkistetaan Margaretin alibi siskolta.
Miksi hänellä on ne turvakamerat? - Mitä hän pelkää?
Yksityisyys ja turvallisuus olivat Ronille hyvin tärkeitä asioita.
Ehkä hän tiesi, että moni halusi hänelle pahaa.
Ehkä exät haluavat hänet hengiltä. - Heidät pitää tarkistaa.
Hän myös kanniskeli isoja summia rahaa mukanaan. Ja se manaaja...
Tässä riittää hommaa.
Ron on erikoinen mies. Ex-vaimon haamu kummittelee hänelle.
Kiinteistöpohatta Las Vegasista, Ron Rudin, on kadonnut -
ja hänen vaimonsa on juuri antanut tutkijoille listan johtolankoja.
Poliisiasemalla etsinnät käynnistyvät.
Poliisit etsintäkuuluttivat Ronin.
He myös tarkistivat hänen pankki- ja luottokorttinsa -
ja selvittivät, ettei hänellä ollut rikosrekisteriä.
Bruce Dewitt tuli tapaamaan teitä.
Sitten tutkijat saavat ensimmäisen johtolankansa.
Ron on hyvä ystäväni. Olemme ryyppykavereita.
Omistan Casper's Cafen Stripillä. - Harmonin lähellä?
Mitä haluat kertoa? - Ronille ei koskaan riitä vain yksi.
Yksi mikä? - Nainen.
Hän sanoi: "Ron on pelimies. Pyörittelee naisia."
Hänellä oli vaimojen lisäksi tyttöystäviä.
Se oli ikävää. En halunnut elää niin.
Mistä tiedät? - Hän toi tyttöystävät ravintolaani.
Onko täällä kaikki hyvin? - Tuo vielä toinen pullo Cristalia.
Kuka se nainen oli?
Bruce, Sue Johnston. Pidä varasi, hän on verovirastossa töissä.
Hauska tavata. - Samoin.
Erään tytön kanssa hänellä oli erityisen kiihkeä suhde meneillään.
Muuta en osaa kertoa. - Kiitos.
Mennäänkö tapaamaan Sueta?
Pyydetään hänet tänne. Ei nolata häntä työpaikalla.
Sue huolestui tosissaan kun poliisit soittivat.
Valitan, täällä ei saa polttaa.
Tiesitkö, että Ron on kadonnut? - Kuulin siitä.
Keneltä? - Bruce Dewittiltä.
Hän omistaa Casper's Cafen.
Koska viimeksi puhuit Ronin kanssa? - Kymmenen päivää sitten.
Missä? - Onko sillä väliä?
Hän oli peloissaan, koska oli saanut kiristyskirjeen.
Hän oli keskustellut siitä Ronin kanssa.
Se oli osoitettu teini-ikäiselle pojalleni.
Onneksi luin sen itse ensin.
Näytitkö tämän Ronille? - Totta kai. Alkuperäinen on hänellä.
Kuka sen on voinut lähettää?
Kuinka paljon siitä on totta? - Tarpeeksi.
Hän myönsi suhteen.
Sue välitti Ronista syvästi.
Se ei ollut mikään yhden yön seikkailu, vaan aito suhde.
Margaret ei tiennyt siitä mitään. Olimme hyvin hienotunteisia.
Hän ei tiennyt, kuka kirjeen oli voinut lähettää ja miksi.
Ja miksi se oli lähetetty hänen lapselleen? Perverssiä.
Tiedätkö ketään, joka voisi haluta satuttaa Ronia?
Kaikki ne häädetyt vuokralaiset.
Ron Rudin oli armoton. Hän osti taloja ja heitti vuokralaisia ulos.
Jos vuokra oli myöhässä, häätö tuli hyvin nopeasti.
Hän tuli itse auttamaan muutossa.
Minun pitää palata töihin.
Ron, kova kaveri aseineen, ei maksaisi millekään kiristäjälle.
"Otan selvää, kuka se on ja hoidan asian."
Tuo sai hälytyskellot soimaan.
Kuinka kovaa? - Täysillä.
Se oli Ronille tavallinen päivä.
Saat yhden varoituksen. Seriffi tulee 10. päivä.
Mitä? -Seriffi tulee kymmenen päivän päästä.
Tyhjennä talo ennen sitä.
Mutta vuokralainen ei pakkaa tavaroitaan. Hän seuraa Ronia.
En tiedä siitä CIA-jutusta. - Se on valetta.
Ensimmäinen pullo? Sinä joit kaksi.
MYYTÄVÄNÄ
Hän seuraa kuhertelevaa paria...
...ja näkee, mitä on meneillään. Nyt hänellä on aseita Ronia vastaan.
Ensin hän pelottelee naista.
Joku lähetti tämän pojalleni.
Sitten hän kiristää Ronia.
Tapan sen, joka tämän teki!
Ron muistaa kaikki, jotka ovat uhkailleet häntä viime aikoina.
Ja se johtaa meidät vuokralaisen luo.
Onko tämä sinun? - Mitä?
Kysyin, onko tämä sinun? - No ei!
Jos on, meillä on iso ongelma. - Tule sisään.
Katso nyt, pakkaan tavaroitani. Sinähän halusit minut ulos täältä.
Yksi raskas huonekalu pitäisi kantaa.
Jos autat, pääsen nopeammin pois. - Ilomielin.
Se on siellä perimmäisessä huoneessa. Haen nokkakärryn.
Kiitos avusta, paskiainen.
Minne hän vei ruumiin? Aavikolle. Se on minun arvaukseni.
Hankitaan lista vuokralaisista, jotka Ron on hiljattain häätänyt.
Poliisit pyytävät Ronin työntekijöitä kokoamaan listan.
Siihen menee monta päivää. - Montako vuokralaista on häädetty?
Noin viisi viikossa.
Margaretin liikkeessä poliisit tapaavat hänen siskonsa Donnan.
Mitä teit viime sunnuntaina? - Olin täällä Margaretin kanssa.
Donna vahvisti olleensa Margaretin kanssa katoamista edeltävänä iltana.
Entä seuraavana aamuna? - Tulin tänne yhdeksäksi.
Entä Margaret? - Hän oli jo täällä.
Sitten poliisit päättivät tiedottaa Ronin katoamisesta julkisesti.
Ronin liikekumppanit tarjosivat 25 000 dollarin vihjepalkkiota -
mikä synnytti todellisen yleisövihjeiden ryöpyn.
Se aiheutti meille turhaa työtä.
25 000 dollarin vihjepalkkio houkutteli ihmisiä -
ja he soittelivat rupuisista motelleista:
"Se mies oli täällä huoran kanssa."
Ehkä ex-vaimot pystyvät antamaan hyödyllisempiä tietoja.
Koska olitte naimisissa? - 19 vuotta sitten.
Erosimme, mutta pysyimme ystävinä.
Miksi erositte? - Ron katseli muita naisia.
Sen kestin, mutta hänen juomistaan en.
Caralynne ja Ron olivat hyvissä väleissä.
He tulivat jopa paremmin toimeen erottuaan.
Annoin Ronille kerran syntymäpäivälahjaksi -
valkokultaisen rannekorun, jossa oli hänen nimensä timantein koristeltuna.
Hänellä oli se aina kädessään.
Sitten tapahtui se tragedia. - Mikä?
Hänen seuraava vaimonsa Peggy ampui itsensä. Ron ei toipunut siitä.
Kertoiko hän sinulle, että Peggy kummitteli hänelle?
Kummitteli? Todellako?
Ron varmasti juoksisi pakoon.
Tutkijat yrittävät löytää Margaretin mainitseman manaajan.
Meillä oli etu- ja sukunimi, mutta sellaista tohtoria ei löytynyt.
Nyt, viisi päivää katoamisen jälkeen tutkijat löytävät Ronin auton.
Se löytyi strippibaari Crazy Horse Toon parkkipaikalta.
Se oli likainen. Mudan peitossa.
Kaikki sanoivat, ettei Ron ikinä päästäisi autoaan siihen kuntoon.
Auton sisältä löytyi kiinteistökarttoja -
ja pölyisiä kengänjälkiä.
Autosta teki ilmoituksen Crazy Horse Toon baarimikko -
joka sattumoisin oli virastaan erotettu rikostutkija Joe Blasko.
Hänellä oli kytköksiä mafiapomo Tony "The Ant" Spilotroon.
Kysymys kuului nyt, liittyikö mafia tapaukseen?
Oliko mafia hoitanut Ron Rudinin pois päiviltä?
Kappas vaan. Kaksi kunnianarvoisaa mulkvistia.
Sinut minä tunnen. Sinua en niinkään.
Emme voineet jättää huomiotta, että Ronin auto löytyi -
mafian omistaman strippibaarin parkkipaikalta.
Tulitteko kiittämään, kun löysin sen auton?
Lahjoittaako pormestari minulle kaupungin avaimen?
Joe Blasko oli menettänyt työnsä henkirikostutkijana -
koska teki samaan aikaan töitä isolle mafiapomolle.
Miten huomasit auton? - Se oli todella, todella likainen.
Minähän en pidä sellaisesta. - Kuinka kauan se on ollut täällä?
Tuli viikko sitten. Muistan, koska se on minun paikallani.
Kukaan ei pysäköi minun paikalleni.
Minulla on yhä poliisin hoksottimet. Nyt ne kertovat, ettette usko minua.
Uskomme toki. Olethan tunnetusti rehellinen mies. Olemme yhteyksissä.
Kertokaa pormestarille, että olen vapaa joka päivä paitsi tiistaisin.
Ronin autosta löytyi pölyisiä kengänjälkiä -
aseita hänen kokoelmastaan -
ja jotain, mikä näytti vereltä.
Verinäytteet lähetetään labraan. Tutkijat ihmettelevät -
miksi Ronin auto on seissyt strippibaarin parkkipaikalla.
Miten se auto sinne ilmestyi? - Sinä tunnet mafian toimintatavat.
Mikä sinun veikkauksesi on? - Minunko?
125. 125 hattupäiselle miehelle. 150.
Ron osti paljon kiinteistöjä huutokaupoista.
Kolmas kerta, 175.
Myyty numerolle 69.
Hän on niin hyvä siinä, että herättää erään henkilön huomion.
Lounastauko.
Herra Rudin, olen Tony Spilotro. - Tiedän, kuka olet.
Olet ihailtavan taitava. - Olen harjoitellut.
Älä harjoittele niin kovasti. En haluaisi joutua huutosotaan.
Selvä.
Joten Ron jarruttelee. - Kolmas kerta.
Myyty numerolle 13.
Kolmas kerta. Myyty.
Ron on tottunut saamaan, mitä haluaa. Hän tuntee itsensä ryöstetyksi.
Hän päättää pitää puolensa.
Tiedoksenne, aion huutaa seuraavaa.
En suosittele. - Ala vetää, piski.
Ronin luontoon ei sovi kumarrella kenellekään.
200 tuhatta. 225. 225 tarjottu.
225. 250 ajoissa. 250 tarjottu.
275. 275 tuhatta. Ensimmäisen kerran.
Toisen kerran. Kolmannen kerran.
Myyty 275 tuhannella numerolle 69.
275 tuhatta dollaria. Kiitos.
Kuulet minusta vielä.
Hän arvelee, että Tony kyllä rauhoittuu.
Maanantaiaamuna hän käy asioilla.
Kädet ratille, kovis. Kädet ratille! - Otahan rauhallisesti.
Pamautan aivosi kojelaudalle. Sulje ovi. Hitaasti.
Suljen oven. - Katsotaan, saanko sinut järkiisi.
Löysin autosta aseita. Kannat niitä varmasti mukanasikin.
Hän ajaa aavikolle, tappaa Ronin ja ajaa auton strippiklubille.
Homma hoidettu. Mitä teen autolle?
Jätä tähän. Soitamme myöhemmin kytille kuten kunnon kansalaiset.
Se on minun teoriani.
Viisi päivää Ron Rudinin katoamisen jälkeen -
Joseph Blasko on löytänyt hänen autonsa.
Blasko on entinen henkirikostutkija, jolla on kytköksiä mafiaan.
Tutkijoiden on nyt kerrottava uutinen Margaretille.
Löysimme Ronin auton. - Mistä?
Strippiklubilta. - Joka on hämärien tyyppien omistama.
Hyvä luoja! - Onko hän puhunut Tony Spilotrosta?
Tai Joe Blaskosta? - Ei.
Onko hän voinut olla tekemisissä stripparin kanssa?
Ei ikinä. Ei minun Ronini.
Seuraavana päivänä Ronin auto on tutkittu.
Tämä tuli teille. - Kiitos. Raportti labrasta.
Hyvä. - Hemmetti! Verestä ei saatu mitään.
Oletko tosissasi? - Ei yhtään mitään.
Autosta saatiin hyvin vähän todisteita. Vain mutaa.
Verestä turvavyön soljessa ei saatu profiilia.
Autosta löytyneet todisteet eivät kertoneet yhtään mitään.
Muutaman viikon ajan tutkinta polkee paikallaan.
Sitten, tammikuussa 1995, kuukausi Ronin katoamisen jälkeen -
kalastajat Mohame-järvellä, 110 kilometriä Las Vegasista -
löytävät jotakin kammottavaa.
Kalastajat olivat matkalla järveltä autolleen.
He valaisivat tietään taskulampulla -
ja valokeila osui ihmisen pääkalloon.
Rikosteknikot löysivät paikalta ruumiin hiiltyneet jäännökset -
jonkinlaisessa arkussa.
Pääkallo oli vähän matkan päässä.
Siinä oli neljä luodinreikää.
Vähän matkan päästä löytyi kultainen rannekoru -
jossa oli timantein koristeltuna nimi Ron.
Ruumiin jäänteet lähetetään oikeuslääkärille.
Kallo oli säilynyt vahingoittumattomana.
Kaikki hampaat ja leuka olivat paikoillaan.
Hammaskartan perusteella jäänteet tunnistettiin Ron Rudiniksi.
Tutkijoiden on kerrottava uutinen Margaretille.
Olen pahoillani. Ruumis on tunnistettu. Se on Ron.
Hyvä Luoja, ei! - Olen pahoillani.
Ei! Ei!
Joku oli ottanut satakiloisen Ron Rudinin -
leikannut häneltä pään, tunkenut hänet arkkuun -
raahannut arkun aavikolle ja sytyttänyt sen palamaan.
Kun uutinen tulee julki, vihjepuhelin alkaa taas soida.
Muutaman päivän kuluttua nuori mies haluaa puhua tutkijoiden kanssa.
Augustine haluaa puhua kanssanne. - Käy istumaan. Mitä halusit kertoa?
Olen eräässä keikkatyöfirmassa töissä -
ja luulen, että siivosin murhapaikan.
Kenen talo se oli?
Margaret Rudinin. - Irrota kokolattiamatto ja hävitä se.
Myös sängyn voit viedä kokonaan pois.
Runko, patja, kaikki. - Oletko varma?
Teen tästä huoneesta ensiluokkaisen kahvilan.
Kahvila keskellä taloa, keskellä omakotialuetta?
Odotapa vain. Rupeahan hommiin.
Naurettavaa.
Kokolattiamatto haisi pahalta ja siinä oli tummia tahroja.
Hän sanoi haistaneensa, että se oli verta.
Sängyn yläpuolella oli kehyksissä Margaret Rudinin kuva.
Siihen oli roiskunut jotakin, mikä näytti vereltä.
Muistatko, minne veit kaiken? - Voin viedä teidät sinne.
Hän ohjasi tutkijat paikkaan, minne oli vienyt tavarat.
Patja oli kadonnut, mutta sängynrunko oli yhä siellä.
Runko vietiin laboratorioon. Siitä löytyi verta.
Ongelma oli, ettei heillä ollut Ronin verta, johon verrata sitä -
koska hänestä oli jäljellä vain kasa luita.
Poliisit pyytävät piirisyyttäjältä apua.
Pää oli ilmeisesti leikattu irti ja ruumis poltettu arkussa.
Kuten kuvasta näkyy, se oli ilmeisesti antiikkiarkku -
todennäköisesti Margaretin antiikkiliikkeestä.
Sängynrungossa on verta.
Koska ruumis oli poltettu, meidän on etsittävä verta hänen kotoaan.
Tarvitsemme etsintäluvat hänen kotiinsa ja liikkeeseen.
Okei. Käyttäkää ne hyvin.
Niin? - Meillä on etsintälupa.
Meillä on kotietsintälupa. Istu siihen.
Konstaapeli, jää hänen kanssaan. Lue siitä.
Haloo?
Voi hyvä Luoja!
Ei! Merkitse ylös kaikki, mitä he ottavat. Ihan kaikki.
Mitä löytyy, Joe? - Täältä löytyi paljon verta.
Sitä on valokuvassa, katossa ja sängyn takana.
Mennään.
Tämä on noitavaino! Ette tule löytämään mitään.
Pidättäkää Ronin serkku ja muu suku. Heillä ne rahat ovat, eivät minulla!
Vaikka Margaretista oli hyvää vauhtia tulossa murhaepäilty -
hän havitteli silti miehensä rahoja. Ron oli 10 - 11 miljoonan arvoinen -
ja Margaret tappeli oikeudessa kuolinpesän hoitajien kanssa -
saadakseen osansa Ronin omaisuudesta.
Seuraavana päivänä Ronin serkku tulee käymään.
Nick Rudin tuli tapaamaan teitä. - Tuo sisään.
Kiitos. - Käy istumaan.
Serkkuni osasi nähdä tulevaisuuteen.
Mitä testamentissa sanottiin? - Että jos hänet murhattaisiin -
jokainen testamentissa mainittu pitäisi tutkia.
Niinkö? - Tässä kopio testamentista.
Onko Margaret siinä? - On.
Miten hän reagoi? - Tyynesti. Kylmäverisesti.
Juttelimme paperin laatineen asianajajan kanssa.
Hän sanoi, että Ron oli ajatellut nimenomaan Margaretia.
Jos hänet murhattaisiin, asia pitäisi tutkia.
Ron uskoi, että Margaret tappaisi hänet.
Olen yhteyksissä. - Kiitoksia tästä.
Kiitos teille.
Vau. - Nimenomaan.
Margaret teki sen. - Mutta hän on tarvinnut siihen apua.
Totta. Kuka häntä auttoi?
Vahditaan taloa. Katsotaan, kuka hänen luonaan kyläilee.
Kuka ihme tuo kaveri on? - Ei ainakaan ruokalähetti.
He pussailevat.
Uskomatonta.
Mitähän kassissa on? - Pysäytetään hänet.
Hän asui Las Vegasissa ja piti itseään naistenmiehenä.
Hän kävi samalla golfkerholla kuin Margaret.
Herra Torelli. - Kutsukaa Antonioksi.
Mitä teet työksesi? - Myyn pyhää öljyä Pyhältä maalta.
Sitäkö teit Margaret Rudinin luona? - Olemme ystäviä. Tapasimme kirkossa.
Siksikö sinulla oli vaatteita hänen luonaan?
Hieman ennen Ronin katoamista hän oli vuokrannut ison pakettiauton.
Ajoit autolla 480 kilometriä.
Olisit helposti voinut ajaa Mohave-järvelle ja takaisin.
Olin menossa Los Angelesiin, mutta unohdin jotain ja käännyin takaisin.
Mitä unohdit, hänen päänsä?
Hän myönsi tuntevansa Margaretin, muttei romanttisessa mielessä.
Sinut käristetään vielä. Jossain muussa kuin pyhässä öljyssä.
Haluan asianajajan. Tiedän oikeuteni. - Oikeus kyllä tapahtuu.
Hän sanoi auttaneensa Margaretia tietokoneiden kanssa -
ja että he olivat vain ystäviä.
Mutta he olivat enemmänkin.
Donna Robinson, Margaret Rudinin sisko, tuli tapaamaan teitä.
Hän on kakkoshuoneessa. - Kiitos. Nyt alkoi tapahtua.
Donna kääntyi vihdoin siskoaan vastaan ja sanoi:
"Tiedän enemmän kuin olen kertonut."
Mitä haluat kertoa? - Hän on siskoni...
Mutta on jotain, mitä teidän pitäisi tietää.
Siskoni asensi salakuuntelulaitteen Ronin toimistoon.
Hän tiesi, että Ron petti häntä.
Voi hyvänen aika...
Taas uusi nainen. Kuuntele. - Mieluummin en.
Kuuntele nyt.
Mikset jätä häntä? - Älä viitsi.
Olen eronnut neljästi, enkä koskaan ole saanut penniäkään.
Uskotko, että hän tappoi Ronin? - Ette voi kysyä tuota.
Hän on siskoni.
Uusi läpimurto saadaan, kun sukeltaja löytää aseen Mead-järvestä -
65 kilometrin päässä Las Vegasista.
Sukeltaja soitti poliisille ja kertoi löytäneensä aseen.
Poliisit puhdistivat aseen ja tekivät ballistiset testit.
Luoti täsmäsi Ronin päästä löydettyyn.
Ron Rudin ammuttiin hänen omalla aseellaan.
Siinä vaiheessa tapaus sai uuden elämän.
Tartuimme todisteisiin ja panimme toimeksi.
Joku muukin panee toimeksi.
Poliiseilla oli vihdoinkin kylliksi todisteita Margaretia vastaan.
He esittivät todisteet piirisyyttäjälle -
ja Margaret asetettiin syytteeseen ensimmäisen asteen murhasta.
Mutta kun häntä lähdettin pidättämään, hän oli kadonnut.
On huhtikuu 1997, ja Margaret Rudin on karkuteillä.
Etsinnät alkoivat. Hän oli kadonnut kuin tuhka tuuleen.
Se turhautti poliiseja -
koska todisteiden keräämiseen oli kulunut niin paljon aikaa.
Poliisit kääntyivät median puoleen.
Suosittu "America's Most Wanted" - ohjelma teki hänestä jakson.
Se näkyi koko maassa.
Ihmiset soittelivat vihjepuhelimeen -
ja kaikki tarkistettiin, mutta Margaretia ei löytynyt.
Margaret piileskelee rähjäisessä hotellissa Arizonassa.
Sitten, kun hän uhkaa paljastua, hän pakenee Meksikoon -
missä tapaa eläkkeellä olevan palomiehen.
Mikä sinut tuo tänne? - Et uskoisi jos kertoisin.
Olen pelkkänä korvana. Nimeni on Chuck Hammer. Saanko istua?
Minä olen Lea Brown. - Mitä juot, Lea?
Minttujulepia. - Minttujulep ja viski raakana.
Chuck kutsuu Margaretin asumaan luokseen Bostonin laitamille.
Kun jo uskoimme, ettei Margaretia ikinä löydettäisi...
"America's Most Wanted" -ohjelman katsoja tunnisti hänet.
Soitimme Bostonin poliisille ja kerroimme vihjeestä.
Olen vain pizzakuski. En ole tehnyt mitään.
He vahtivat Margaretin taloa, ja pizzakuski saapui paikalle.
Yksi poliiseista puki hänen paitansa päälleen -
ja vei pizzat ovelle.
Poliisit tekivät hyvää työtä.
Sisältä poliisit löysivät Margaret Rudinin.
Hän sanoi poliisille: "Tämä koskee Las Vegasia, eikö vain?"
Ja pum, Margaret oli vangittu.
Huokaisin helpotuksesta.
Tuntui jo, ettei se koskaan loppuisi.
Se oli hirvittävä murha.
Ja se, kun he panivat ruumiin siihen arkkuun...
Se oli todella raskas päivä. Sydämeni särkyi -
kun kuulin, miten kammottavalla tavalla he olivat kohdelleet häntä.
He jättivät arkun rannalle ja sytyttivät sen palamaan -
jotta hänestä ja arkusta ei jäisi mitään jäljelle.
Kun he lähtivät, alkoi sataa.
Arkku oli rotkon pohjalla. Vesi alkoi virrata -
ja tuli sammui.
Sinne jäi siis paljon todisteita, jotka eivät tuhoutuneet.
Margaret oli koonnut itselleen oikean "karkulaisen paketin".
Hänellä oli henkilötietojen väärennystä käsitteleviä kirjoja -
ja monen värisiä peruukkeja.
Hän ei ollut tyhmä. Hän esitti hiljaista ja viatonta Etelän tyttöä -
mutta hänen paha puolensa paljastui.
Hän oli onnistunut peittämään todellisen minänsä pitkään.
Hän oli tehnyt elämässään paljon pahaa.
Kun hän oli naimisissa edellisen miehensä kanssa, hänellä oli hevosia.
Hänellä oli upea talli. Ja hän halusi uuden hevosen.
Mies sanoi, ettei siihen ollut varaa.
Margaretin ratkaisu oli polttaa talli ja kaikki hevoset -
jotta saisi vakuutusrahat. Jotka hän saikin.
Eräältä toiselta ex-mieheltään -
hän pyysi kerran rahaa.
Miehellä ei ollut rahaa juuri sillä hetkellä -
mutta hän lupasi antaa sitä myöhemmin.
Seuraavana päivänä, kun lapsi tuli kotiin koulusta -
hänen koiransa ruumis oli yhdessä päässä uima-allasta -
ja sen pää toisessa päässä allasta.
Vain Margaret oli ollut kotona.
Hän oli ollut naimisissa monen varakkaan miehen kanssa.
Kun avioliitot päättyivät, hän ei saanut miehiltä penniäkään.
Hän oli siitä katkera, ja hänen tavoitteensa kuulemma oli -
löytää Las Vegasista rikas mies elättäjäkseen.
Sillä tavalla hän aikoi viettää loppuelämänsä.
Hän myös piti antiikista -
ja halusi suureksi antiikkikauppiaaksi.
Hän nai aina rikkaita miehiä.
Hän iski silmänsä Roniin ja tapasi tämän kirkossa.
Hän varmasti tiesi, kuka Ron oli, ja otti tämän tähtäimeensä.
Margaret odottaa oikeudenkäyntiä Las Vegasissa -
mutta piirisyyttäjällä on vielä tehtävää.
Heillä oli ainoastaan aihetodisteita. Ei todistajia, ei sormenjälkiä.
Kuluu kuusi vuotta ennen kuin Margaret vuonna 2001 -
seisoo oikeuden edessä syytettynä salakuuntelusta ja murhasta.
Antonio Torelli tekee sopimuksen syyttäjän kanssa syytesuojaa vastaan.
Myös Margaretin sisar suostuu todistamaan.
Olin Margaretin mukana, kun hän osti nauhurin.
Sisar todisti, että Margaret oli salakuunnellut Ronia.
Käskin hänen lopettaa. Hän oli ihan sekaisin.
Olin huolissani valamiehistöstä. Se oli ensimmäinen oikeudenkäyntini -
joten en osannut lukea heitä.
Ron Rudin rakasti naisia. Ehkä vähän liikaakin.
Kaikki naiset yrittivät muuttaa häntä, turhaan.
He kaikki jättivät hänet. Kaikki, paitsi ahne Margaret.
Hän ei jättänyt miestä, vaan murhasi tämän.
Hän aloittaa salakuuntelulla.
Sen sijaan, että selvittäisi asian Ronin kanssa -
hän aloittaa oman sivusuhteen.
Hän tulee kotiin vasta huomenna.
Sitten hän saa kuningasidean.
"Eikö elämä olisikin ihanaa Ronin rahojen kanssa, ilman Ronia?"
Hän ampuu Ronia viisi kertaa tämän omalla aseella...
...leikkaa hänen päänsä irti ja sulloo sen sekä ruumiin -
yhteen antiikkiarkuistaan.
He vievät arkun aavikolle ja sytyttävät palamaan.
Ron ansaitsi rangaistuksen uskottomuudestaan -
mutta hän ei ansainnut tulla ammutuksi, paloitelluksi -
ja poltetuksi kuin roska.
Viidennen aviomiehensä kylmäverisestä murhasta -
Margaret Rudin kuuluu telkien taakse koko loppuelämäkseen.
Valamiehistö teki ratkaisunsa melko nopeasti.
Syytetty nouskoon.
Valamiehistön puheenjohtaja, nouskaa.
Onko valamiehistö tehnyt ratkaisunsa? - Kyllä, rouva tuomari.
Mikä on päätöksenne? - Syyllinen.
Ei! Olen syytön!
Odotatte vangittuna tuomion täytäntöönpanoa.
Ei, olkaa kilttejä...
Margaret sai ensimmäisen asteen murhasta ja salakuuntelusta -
20 vuoden vankeustuomion.
Olin riemuissani, kun tuomio luettiin.
Hän väittää yhä, että perikunta lavasti hänet syylliseksi.
Siitä hän pitää kiinni.
On harmi, ettemme saaneet hänen apuriaan tilille -
mutta päätekijä saatiin kuitenkin kiinni ja oikeus tapahtui.
Kukaan ei tiedä, miksi Ron ei eronnut Margaretista, vaikka epäili tätä.
Uskottomuutta, juonittelua...
Valitettavasti se kaikki koitui Ron Rudinin kohtaloksi.